# Til læreren: Energimaterialer

## Energimaterialer

Energimaterialer er et fælles introduktionsafsnit til de to temaer:

* Fremtidens Batterier (se særskilt dokument)
* Power-to-X og katalyse (se særskilt dokument)

Afsnittet energimaterialer kan anvendes på alle niveauer i gymnasiet.

Teksten tager afsæt i lokale såvel som globale problematikker, og kan evt. også benyttes som optakt til arbejde med andre fag.

**Opgave 1**

Opgave 1 indeholder indledende spørgsmål, som man bør starte temaet med for at synliggøre og undersøge elevernes forforståelse og forudsætning. Både de faglige og de mere hverdagsagtige forudsætninger indkredses og synliggøres. Opgave 1 kan med fordel laves som quiz og byt. Hvis du ikke kender quiz og byt, som er en Cooperative Learning model, er den beskrevet nedenfor.

**Quiz og byt**

Eleverne bevæger sig rundt imellem hinanden og svarer på spørgsmål med forskellige partnere. Hver elev har et kort med et spørgsmål på og et eller flere rigtige svar på bagsiden. Spørgsmålene er forskellige.

1. Eleverne går rundt imellem hinanden med hver deres kort. Eleverne holder en hånd i vejret, for at signalere at man mangler en partner. Når en partner er fundet er man parat.

2. Partner A stiller sit spørgsmål.

3. Partner B svarer.

4. Partner A konsulterer svaret på bagsiden, og hjælper eller roser.

5. Partnerne bytter roller, så partner B spørger, og A svarer.

6. Partnerne bytter kort.

7. De siger farvel til hinanden og starter ved punkt 1 igen.

Aktiviteten fortsættes, indtil læreren vurderer, at alle eleverne har haft et passende antal af kortene mellem hænderne. Typisk 5-10 minutter. Kilde: <https://www.skoletjenesten.dk/sites/default/files/2021-02/COOPERATIVE%20LEARNING%20Quiz%20og%20byt.pdf>

**Svar til opgave 1:**

1: a-h flere svar kan være rigtige svar,

2. a-c er rigtige svar.

3. d Meget er det rigtige svar

4. f er det rigtige svar. C kan også godtages da kerosin kan udvindes fra råolie.

5. d er det rigtige svar